הוועדה המיוחדת לקידום מעמד הילד, כנסת 15, פרוטוקול מספר 5, 1999-10-04 12:00

תמר גוז'נסקי: אני מתכבדת לפתוח את הישיבה.

תמר גוז'נסקי: הישיבה היום מוקדשת לפגישה עם מזכירות מועצת התלמידים הארצית.

תמר גוז'נסקי: אני רוצה להזכיר לנוכחים, לחברי המזכירות וגם למוזמנים האחרים, שבכנסת הקודמת, ביוזמת השדולה למען הילד, נחתמה אמנה בין הכנסת לבין מועצת התלמידים, לפיה, בני הנוער בארץ, באמצעות מועצת התלמידים ובדרכים אחרות, יהיו שותפים לפעילות של הכנסת בתחומים השונים, בפעילות של הוועדות, בחקיקה וכולי.

תמר גוז'נסקי: עם פתיחת מושב הכנסת שלאחר הבחירות והפגרה, מצאתי לנכון להקדיש את הישיבה הראשונה של הוועדה לקידום מעמד הילד, לפגישה אתכם, חברי המזכירות, ולתת ביטוי לכוונה הרצינית של הוועדה הזאת, לשנות את דרך הפעולה בכנסת בכל הנוגע לילדים ובני נוער.

תמר גוז'נסקי: אני רוצה לומר, שכל שיתוף הפעולה איתכם והאמנה הזאת, יצרו או דחפו להקמת הוועדה הזו עצמה.

תמר גוז'נסקי: ועדה כמו הוועדה הזאת, לא היתה בכנסת עד היום.

תמר גוז'נסקי: בכנסות הקודמות היו ועדות שהוקדשו לנושא חינוך, בריאות ורווחה, משפט וכלכלה ונושאים חשובים אחרים, אבל לא היתה ועדה שעסקה בנושא קידום מעמד הילד או בזכויות הילד.

תמר גוז'נסקי: לכן, המטרה היא לחולל איזה שהוא שינוי עמוק יותר, שהוא בהחלט לא קל.

תמר גוז'נסקי: אני רוצה לברך את חברי מזכירות מועצת התלמידים שהגיעה לכאן, ולהביע צער שמשרדים ממשלתיים שהוזמנו וגופים ציבוריים חשובים שהוזמנו, בחלקם לא טרחו להגיע היום לישיבה.

תמר גוז'נסקי: אני לא רואה את נציגי משרד העבודה והרווחה, שיש לו ענין גדול מאוד בנושאים של ילדים.

תמר גוז'נסקי: לא נמצאים כאן נציגים של מרכז השילטון המקומי, נציגים של משרד המשפטים וכולי.

תמר גוז'נסקי: אני חושבת שמי שמשלה את עצמו, שבארץ המושג זכויות ילדים וזכויות בני נוער מובן מאליו - טועה.

תמר גוז'נסקי: מה שקורה היום, מעיד על הבעייתיות שיש לנו בנושא הזה, ועל הקושי שנצטרך להתגבר עליו בעבודה שלנו.

תמר גוז'נסקי: לפני שניכנס לדיון עצמו ונישמע את חברי המזכירות, אני רוצה להגיד כמה מילים על אירוע שהייתי בו בשבוע שעבר, האירוע שהיה באו"ם, לציון עשור לאמנה הבינלאומית לזכויות הילד.

תמר גוז'נסקי: האמנה הבינלאומית נחתמה בנובמבר 1989, ומדינת ישראל אישררה אותה ב1991- .

תמר גוז'נסקי: האירוע הזה היה אירוע מאלף ומעניין ולא אתאר אותו, רק אציג פן אחד של האירוע והוא: בפעם הראשונה בתולדות האומות המאוחדות, הוזמנה קבוצת בני נוער מארצות שונות להשתתף בדיון.

תמר גוז'נסקי: השתתפות של בני נוער מארצות שונות ויבשות שונות ובגילאים שונים, השתתפות שפשוט שינתה את כל המהלך של האירוע הזה, ובפעם הראשונה חברי הוועדה הבינלאומית שעוקבת אחרי ביצוע האמנה בארצות השונות בעולם והרבה מאוד אירגונים אחרים כמו אירגון הבריאות העולמי, יוניצף ואונסקו וכולי, היו צריכים לענות לשאלות וקושיות ונושאים שונים שבני הנוער הציגו בצורה מאוד מרשימה.

תמר גוז'נסקי: צריך היה לראות איך פתאום מישיבה מאוד רישמית ומכופתרת של דיפלומטים, היא הופכת לדיאלוג סוער למדי בנושאים שאותם בני נוער חשבו שהם חשובים להם, כמו למשל: יישום האמנה בתחומים שונים, הקמת פרלמנט נוער בינלאומי וכל מיני רעיונות שהועלו.

תמר גוז'נסקי: לכן, כשחזרתי מהאירוע החשוב הזה, עוד יותר התחזקתי בדעה שלי, שאנחנו, כמחוקקים וחברי פרלמנט, חברי כנסת והחברה הישראלית בכלל, צריכים לעבור תהליך גדול ורציני מאוד כדי להבין שאי אפשר להתייחס לבני נוער כמושאים של החלטות שלנו.

תמר גוז'נסקי: כלומר, אנחנו נקבל החלטות ובני הנוער יצטרכו לשאת בתוצאות של ההחלטות שלנו.

תמר גוז'נסקי: צריך לקיים דיאלוג, וצריך לשמוע וצריך לתת אפשרות להשפיע.

תמר גוז'נסקי: כמובן שהחשיבה הזאת צריכה לעבור בכל המוסדות במדינה, ואני חושבת שכאן יהיה קרב מאוד גדול ומערכה מאוד רצינית.

תמר גוז'נסקי: בין הצעירים שהיו שם, היו שני צעירים מבריטניה שפעילים באירגון שנקרא סעיף 12.

תמר גוז'נסקי: סעיף 12 באמנה הבינלאומית לזכויות הילד, ששם נאמר שבכל מקרה שהחלטה עשויה להשפיע על ילדים ובני נוער, יש להם הזכות להשתתף והמבוגרים צריכים לקחת את דעותיהם ברצינות.

תמר גוז'נסקי: כך כתוב באמנה.

תמר גוז'נסקי: הם הקימו בבריטניה את האירגון שלהם שנקרא סעיף 12, והחברות באירגון הזה מוגבלת עד גיל 18.

תמר גוז'נסקי: אחרי גיל 18 אפשר רק לתמוך.

תמר גוז'נסקי: היו שם כמובן גם נציגים של אירגונים אחרים של בני נוער.

תמר גוז'נסקי: למדתי שם, שאפילו בארצות שבהן מצב הנוער והילדים הרבה יותר גרוע מהמצב בארץ, שבהן יש בעיות בסיסיות של ילדים שלא הולכים לבתי ספר, של ילדים שעובדים מגיל 17, בעיות קשות ביותר, גם בארצות האלה המודעות לאמנה על הזכויות ולשותפות ילדים ובני נוער הרבה יותר גבוהה מאשר אצלנו.

תמר גוז'נסקי: לכן, אני חושבת שהוועדה הזאת צריכה לעשות משהו אמיתי בנושא של ילדים ובני נוער, מעבר לטיפול בנושאים מאוד מסויימים שחייבים לטפל בהם כמו: הנושא של לשמוע ולתת אפשרות לבני נוער להשפיע בקבלת ההחלטות ולהשפיע על ביצוע, בכל מקום שבו הם צריכים וחייבים להשפיע.

תמר גוז'נסקי: הייתי אומרת, שזאת המטרה הכללית והמטרה הכללית של החשיבה שצריכה להיות משותפת גם לוועדה וגם למועצת התלמידים וגם למסגרות אחרות של בני נוער.

תמר גוז'נסקי: נצטרך למצוא דרך להגיע גם אליהן, כי לא כל בני הנוער בארץ לומדים ולא כל בני נוער נמצאים במסגרות הפורמליות שכולנו מכירים, וגם אליהם אנחנו צריכים להגיע.

תמר גוז'נסקי: כמו כן, רציתי להעמיד נושא מסויים לחשיבה משותפת: ב9- בנובמבר, הוועדה שלנו יזמה קיום אירוע לציון העשור לאמנה לזכויות הילד.

תמר גוז'נסקי: האירוע יתקיים באולם ההרצאות בכנסת, והוא יהיה בחסות יושב ראש הכנסת וכמובן שיוזמנו אליו שרים וחברי כנסת ואירגונים שעוסקים בילדים ובני נוער וגורמים אחרים.

תמר גוז'נסקי: המטרה של האירוע הזה, מעבר לזה שרוצים להזכיר לכולם שיש אמנה כזאת, היא גם ליצור אירוע בהשתתפות בני נוער.

תמר גוז'נסקי: רצינו לשמוע גם את דעתכם, איך הייתם חושבים שבני הנוער יקחו חלק באירוע, האם יש לכם נושאים חשובים במיוחד?

תמר גוז'נסקי: אחת ההצעות שמונחת כרגע לדיון היא שתוזמן לדיון הזה שורה שלמה של שרים, כי במה שקשור בילדים יש הרבה מאוד שרים שהמשרד שלהם עוסק בילדים.

תמר גוז'נסקי: לא רק שר החינוך.

תמר גוז'נסקי: יש הרבה מאוד משרדים שמשפיעים על איך שאתם חיים וגם השרה לאיכות הסביבה משפיעה על החיים שלכם וגם שר הבריאות ושר המשפטים וכולי.

תמר גוז'נסקי: כל השרים האלה יוזמנו.

תמר גוז'נסקי: אנחנו לא יודעים בוודאות מי ישתתף, וחשבנו שאפשר שבני נוער יציגו לשרים שאלות והם יענו עליהן.

תמר גוז'נסקי: זאת אומרת, במקום לבקש מהשר להרצות ולדבר על כל מיני דברים, תציגו בפניו שאלה או שתיים והוא יתבקש לענות.

תמר גוז'נסקי: השאלות צריכות להיות שאלות שבני נוער חושבים שהן חשובות להן.

תמר גוז'נסקי: אנחנו גם נביע דעה.

תמר גוז'נסקי: לדעתי, נעשה צעד שבו הממשלה באמצעות השרים שלה, תצטרך לתת תשובות לכם, בני הנוער, על נושאים שמעניינים אתכם.

תמר גוז'נסקי: כמובן שאירוע כזה לא יכול לתת תשובה לכל הנושאים.

תמר גוז'נסקי: כמו כן, חשבנו להיעזר בכישורים האומנותיים שיש לבני הנוער וגם להזמין בני נוער שיש להם יכולת, רצון וכישרון להופיע, עם התחשבות בתנאים.

תמר גוז'נסקי: זה לא בדיוק אולם תיאטרון וכולי, ודברים מאוד מורכבים אי אפשר לעשות שם, אבל אני חושבת שגם ניתן לתת לאירוע הזה נופח חגיגי ובמקום להזמין אומן ידוע בעל שם מפורסם, לתת הזדמנות דווקא לנערות ונערים ולהראות משהו מהיצירות שלהם.

תמר גוז'נסקי: יכול להיות, שאולי גם נצליח לעשות תערוכה של ציורים או צילומים של ילדים וכל מיני רעיונות שכאלה.

תמר גוז'נסקי: שכחתי להזכיר קודם, שבאותו יום בשעה 16:00, יפתח דיון במליאת הכנסת בנושא העשור לאמנה.

תמר גוז'נסקי: אז כמובן שאפשר יהיה להכניס בני נוער ליציע, אבל רשות דיבור לא תקבלו.

תמר גוז'נסקי: גם האירוע הזה עומד על סדר היום ונשמח לשמוע את דעתכם עליו.

תמר גוז'נסקי: אני מציעה שנעשה סבב קצר וכל אחד יאמר מיהו וזה יעזור גם לשאר הנציגים להכיר אתכם.

תמר גוז'נסקי: אני, תמר גוז'נסקי ולידי יושב חבר הכנסת דני נווה מהליכוד.

תמר גוז'נסקי: רחל בן-יעקב מירושלים, עדי קול מהשדולה למען הילד, לירון ספרד ממועצת תלמידים ונוער ארצית מאשקלון, בתיה מאיר מהמועצה לילד החוסה, אסתר לובוחינסקי מהמועצה לילד החוסה - מתנדבת ויושבת ראש השדולה, אביחייל קוויק ממועצת התלמידים הארצית מדימונה, ניב אסף ממועצת תלמידים ארצית כפר יהושע, יעל ארמוני - יושבת ראש מועצת התלמידים הארצית מהישוב רעות.

תמר גוז'נסקי: עורכת דין עירית גזית מהמועצה לשלום הילד, ניב כהן חבר מועצת תלמידים ונוער ארצית, גבעת זאב.

תמר גוז'נסקי: הדרה רוזנבלום, ממינהל חברה ונוער במשרד החינוך, סוזי בן-ברוך, ראש מדור עבריינות נוער, המטה הארצי.

תמר גוז'נסקי: אברהם אייזן, יושב ראש מועצת תלמידים ונוער במחוז ירושלים, נציג מועצה ארצית.

תמר גוז'נסקי: עדי שדה, יושבת ראש המועצה תל-אביב, חברת מועצה ארצית.

תמר גוז'נסקי: גלעד שנהב, חבר מועצה ארצית, הרצליה.

תמר גוז'נסקי: עורכת דין איילת זנדל ממשרד העבודה.

תמר גוז'נסקי: זאב זמיר, אב"י.

תמר גוז'נסקי: אני מציעה שנפתח את הדיון בדברים של יעל ארמוני, יושבת ראש מועצת תלמידים ארצית ואולי תתייחסי גם למה שאני אמרתי.

תמר גוז'נסקי: יעל ארמוני: ראשית, אני רוצה לברך על הפתיחה החגיגית עם כל המוזמנים שבאמת איכפת להם מהזכויות שלנו, בני הנוער.

תמר גוז'נסקי: הכנו תיק קטן שיש בו מספר דפים ויש בו כל מיני דברים שלנו כמו האמנה ואמנת מועצות התלמידים, שמאוד מתקשרת לחובות ולזכויות.

תמר גוז'נסקי: יש בתיק גם עותק של האמנה שדיברת עליה.

תמר גוז'נסקי: אמנם זה צילום קטן, אבל האמנה שנחתמה בין הכנסת ובינינו מדברת על שיתוף פעולה.

תמר גוז'נסקי: למי שלא ממש מכיר אותנו, אספר בקצרה על המועצה הארצית.

תמר גוז'נסקי: המועצה היא מועצה נבחרת ומייצגת של כל התלמידים והנוער בארץ ומונה כ700,000- בני נוער.

תמר גוז'נסקי: אני מציינת שזו מועצת תלמידים ונוער ארצית, כי אנחנו מייצגים גם נוער שאינו תלמידים.

תמר גוז'נסקי: כלומר, בני נוער מגוף שנקרא: קידום נוער, כלומר נוער שנפלט ממערכת החינוך.

תמר גוז'נסקי: התחלנו לשלב בני נוער במועצות וחוץ מזה אנחנו מייצגים גם את תנועות הנוער, מתנ"סים וכמובן את מועצות התלמידים של בתי הספר.

תמר גוז'נסקי: במועצה יש 45 נציגים לפי מפתח נציגות מהמחוזות ששמעתם כאן.

תמר גוז'נסקי: מהדרום, תל-אביב וירושלים, אנחנו מייצגים גם את עראבה.

תמר גוז'נסקי: אנחנו מייצגים את כל בני הנוער, את הערבים את הדתיים ואת החילוניים.

תמר גוז'נסקי: מטרת העל שלנו היא לייצג את בני הנוער ולשמור על הזכויות והחובות שלו.

תמר גוז'נסקי: אנחנו פועלים די הרבה לשמירת הזכויות של התלמידים ובני הנוער ואתן סקירה מאוד קצרה מה אנחנו עושים: פתחנו טלמסר ואתר אינטרנט.

תמר גוז'נסקי: יש גם כרטיס טלנוער שנמצא אצלכם בתיק, שבו מופיעים כל מיני טלפונים שמופצים לתלמידים ולנוער.

תמר גוז'נסקי: אנחנו עושים יום חילופי שילטון פעם בשנה.

תמר גוז'נסקי: תמר גוז'נסקי: בשילטון המקומי, בעיריות?

תמר גוז'נסקי: יעל ארמוני: גם בשילטון המקומי וגם ברמה מחוזית, בבתי ספר גם כן והשנה נעשה את זה ברמה הארצית.

תמר גוז'נסקי: בשנה שעברה זה לא הסתדר בגלל הבחירות.

תמר גוז'נסקי: מלבד זאת, אנחנו עושים המון פרוייקטים של הידברות וסובלנות פרוייקטים שהתקיימו במחוז דרום ובמחוז ירושלים ובעוד מקומות.

תמר גוז'נסקי: אנחנו עוסקים המון בנושא של האלימות.

תמר גוז'נסקי: אם זה דרך ועדת וילנאי שהיינו שותפים בה, אם זה מכתב המלצות שהעברנו לכל בתי הספר בארץ.

תמר גוז'נסקי: האירוע הגדול שהיה בכיכר רבין, ואני בטוחה שרובכם שמעתם עליו - הנוער צועק די.

תמר גוז'נסקי: בפתיחת השנה היה אירוע בשיתוף עם משטרת ישראל, שבוע מודעות, שבו שוטרים נכנסו לכיתות ונתנו הסברים מהפן שלהם.

תמר גוז'נסקי: אנשי הוראה ותלמידים נכנסו לכיתות והסבירו לחברים שלהם על נושא האלימות.

תמר גוז'נסקי: מלבד זה, יש לנו את האמנה של המועצות שמדברת על כבוד הדדי, על אחריות, על מעורבות ודברים שקשורים לאלימות.

תמר גוז'נסקי: יש לנו נציגים קבועים ביוניצף ומלבד זה עשינו פרוייקט מאוד גדול של מכירת גלויות של יוניצף ובני נוער, והתרומות הגיעו אלינו כמובן.

תמר גוז'נסקי: אני חושבת שהאירוע הוא באמת יהיה שיא של תהליך.

תמר גוז'נסקי: אנחנו חייבים להגיע לאותו יום אחרי שעשינו כל מיני אירועים והזכרנו מה הולך להיות באותו יום.

תמר גוז'נסקי: או, שנחשוב שאולי זו צריכה להיות רק יריית פתיחה.

תמר גוז'נסקי: אנחנו צריכים לחשוב על זה שזה לא יהיה היום היחיד, כי אז נאבד את כל המטרה של היום הזה.

תמר גוז'נסקי: אני חושבת שהרעיון של להקה של בני נוער הוא מאוד נחמד.

תמר גוז'נסקי: גם הפאנל צריך להיות מאוד יפה ואני חושבת שאנחנו נהיה אלה שנשב ונעשה ישיבה מקדימה ונכין שאלות וכולי.

תמר גוז'נסקי: זה יכול להיות מאוד מוצלח.

תמר גוז'נסקי: חשוב לנו שבפאנל הזה יהיו נציגים שלנו, שיוכלו להגיב למה שאומרים שם.

תמר גוז'נסקי: ניב אסף: זכויות הילד, כמו שהם מוצגים באמנה, הטיפול לגבי המועצה הוא לא "זבנג" וגמרנו לקראת תאריך מסוים, אלא בעצם טיפול שיטתי לכל אורך השנה.

תמר גוז'נסקי: לגבי זכויות הילד, כזכויות מבחינת חקיקה, כמו שאת יודעת החלה המועצה הארצית ושם על זה את הידיים שר החינוך, בכתיבת חוק יסוד: זכויות הצעירים.

תמר גוז'נסקי: זה מצורף בתיק שהעברנו עם עוד חומרי הסבר.

תמר גוז'נסקי: החוק נמצא עכשיו במשרד החינוך ובמועצה, ובשבוע הבא קבענו עם המשרד על הליכי המשך.

תמר גוז'נסקי: השר נתן למר אברהם עודד כהן את הרשות להוביל אותו מבחינת המשרד.

תמר גוז'נסקי: בחודשים אוקטובר נובמבר, נערכות ועידות מחוזיות, זאת אומרת, כנסים של המחוזות, שמוקדשים גם לנושא של האלימות ובעיקר לנושא של האלימות.

תמר גוז'נסקי: רק חלק מסדר היום שלהם יהיה גם לגבי חוק יסוד: זכויות הצעירים.

תמר גוז'נסקי: המטרה שלנו באותו חוק, מעבר למטרה של שינוי חברתי ותפיסתי היא בעצם ליישם את אותה אמנה שחתמנו, של העברת הליכי החקיקה והטמעתם אצל בני הנוער.

תמר גוז'נסקי: צריך לחשוב יותר לעומק איך משפרים את הוועדה.

תמר גוז'נסקי: אני מברך את חברת הכנסת גוז'נסקי על כך שסוף סוף הוקמה ועדה פרלמנטרית לנושא הזה.

תמר גוז'נסקי: זה צעד גדול וחשוב לצעירים.

תמר גוז'נסקי: אברהם אייזן: יש עוד נושא משמעותי שהועלה: על מנת לתת למועצה תחושה של יותר שותפות בכנסת, ברור שהתהליך הוא תהליך מובנה וצריך לשקול שלחברים של מליאה הארצית תהיה גישה יותר חופשית לכנסת מבחינת אישורי הכניסה.

תמר גוז'נסקי: כולם יודעים, שכדי לקדם דברים מבחינה ציבורית חשוב מאוד שיהיה לובי פרלמנטרי.

תמר גוז'נסקי: המועצה עוסקת במיגון נושאים ולא רק בנושאים מוכרים שנהוג לראות אותה כמו בחינוך, אלא היא רוצה להתפרס כמה שיותר.

תמר גוז'נסקי: דיברנו על איכות הסביבה, אם זה אנטנות סלולריות ליד בתי ספר, אם זה גז רדון וכל מיני דברים שהמועצה שותפה להם.

תמר גוז'נסקי: היתר מסוג כזה, יכול לקדם מאוד את הקשר וגם להוות ראייה כלפי חוץ, איך הכנסת רואה את המועצות ואיך היא רואה מעורבות של נוער, דבר שהוא משמעותי בראייה ארוכת טווח.

רחל בן-יעקב: אני רוצה להצטרף לדבריו של אברהם.

רחל בן-יעקב: אני זוכרת פגישה שהתקיימה לפני חצי שנה לפני חילופי השילטון.

רחל בן-יעקב: אז באו ואמרו, שבגלל שיש בחירות והכנסת יוצאת לפגרה, צריך להתחיל להריץ את הדברים עכשיו.

רחל בן-יעקב: אני רוצה לברך את כולם ואני חושבת שהכנס הזה הוא כנס יריית הפתיחה.

רחל בן-יעקב: באמת שדברים כאלה צריכים לבוא בצורה שוטפת, שתהיה דלת פתוחה לדברים וצריך להגיד לאנשים ושיהיה להם ברור, שכשמדברים על נוער צריך לעבוד בשיתוף פעולה.

רחל בן-יעקב: זה צריך להיות ברור לכולם.

יעל ארמוני: עוד רעיון קטן לאותו יום, אני לא יודעת באיזו שעה אנחנו מתכננים לעשות את זה.

יעל ארמוני: ..

תמר גוז'נסקי: היום מתוכנן בין 11:00 ל14:00-, אם לכולם יהיה כוח להחזיק מעמד.

יעל ארמוני: אולי אפשר עוד באותו בוקר, או ישר אחרי, צריך לראות איך זה מסתדר, שבני נוער ילוו שרים או חברי כנסת בעבודה שלהם.

יעל ארמוני: אפילו אם מדובר במספר קטן של שרים או חברי כנסת, זה יכול להיות מאוד יפה שבני נוער יראו את העבודה האמיתית שלהם.

יעל ארמוני: רחל בן-יעקב: השאלה איך השרים יתייחסו לזה.

הדרה רוזנבלום: די מיסדנו בזמנו שחודש מאי, הוא חודש הילדים והנוער.

הדרה רוזנבלום: בחודש זה שיא של פעילות וסיכום של פעילות שנתית.

הדרה רוזנבלום: יום אחד יש לנוער ביקורים בוועדות שונות של הכנסת.

הדרה רוזנבלום: בזמנו, לפני שנתיים, פנינו לחברי הכנסת, ואת היית בין היחידים שנענו מיד, ואמרנו שאולי ביום הזה, בני הנוער יצטרפו באמת לחברי הכנסת ויראו איך הם עובדים.

הדרה רוזנבלום: כי מה הם רואים?

הדרה רוזנבלום: הם רואים במליאה שלושה או חמישה חברים, אבל הם לא רואים את עבודתם בחדר או כשותפים ושומעים מה שקורה.

הדרה רוזנבלום: מתוך 120 חברי כנסת, נענו 16 וכמובן שזה לא יצא לפועל.

הדרה רוזנבלום: לכן לא רצינו לגרום לאי נוחות לגבי אלה שלא נענו לעניין.

הדרה רוזנבלום: זה חשוב אפילו למען פרסום העבודה שלהם, אבל הנוער תמיד בודק מה הם עושים במשך שלושה ימים בשבוע וכולי.

הדרה רוזנבלום: אני שומעת את זה כל הזמן.

הדרה רוזנבלום: אם באמת הם יצטרפו ויראו, זה יכול לעזור לכולנו.

אביחייל קוויק: בנוסף לזה, לגבי אותו יום, מכיוון שזו ועדה חדשה, חשוב שיסבירו ויאמרו מה מטרות הוועדה.

אביחייל קוויק: הנוער יכול להרגיש שייכות אם יש לו בעיה ויש לאן לפנות.

אביחייל קוויק: חשוב להסביר את הכוונות של הוועדה הזאת.

תמר גוז'נסקי: זאת אומרת, להפוך את הוועדה לכתובת.

דני נוה: אני מברך את תמר על כך שזימנה את המפגש היום ואת ההמשך שלו.

דני נוה: אני חושב שזו יוזמה טובה, ברוכה וחשובה, שיהיה קשר בין הכנסת לבין בני הנוער.

דני נוה: כמו שאתם רואים, תמר ואני יושבים כאן יחדיו, וזה אירוע די נדיר בכנסת שאנחנו יושבים כך בחברותה יחדיו, בלי להתווכח זו עם זה.

דני נוה: זה מראה לכם שישנם נושאים בחברה שלנו, שאנחנו יכולים לפעול בהם במשותף, ימין ושמאל, חילונים ודתיים, יהודים וערבים, משום שהדברים האלה באמת משותפים לכולנו ובגדר דאגות משותפות לכולנו, גם כחברי כנסת, גם כאזרחי המדינה וגם כאנשים שפשוט גדלים וחיים פה.

דני נוה: אחד הדברים החשובים בעיניי, שאני חושב שבאמת משותפים לכולנו הוא הדאגה לנוער ולצעירים במדינת ישראל.

דני נוה: כשאני אומר נוער וצעירים, אתם, תלמידי תיכון או בגיל תיכון זה כמובן יורד גם לגילאים יותר נמוכים.

דני נוה: כולנו עדים לתופעות המזעזעות של האלימות הקשה כלפי ילדים.

דני נוה: ילדים זו האוכלוסיה הכי פגיעה באוכלוסיה.

דני נוה: אין אוכלוסיה יותר פגיעה מאשר ילדים.

דני נוה: זו אוכלוסיה שלפעמים לא יודעת לדבר וגם כשהיא יודעת לדבר אף אחד לא מקשיב לה.

דני נוה: לכן, לדבר הזה יש חשיבות רבה מאוד.

דני נוה: אני מברך אתכם גם כמועצת תלמידים על היוזמה שאתם נוקטים בענין הזה ואני חושב שבאמת אפשר להגיע למצב, שמועצת תלמידים ואנחנו חברי הכנסת החברים בוועדה שאכפת להם מהנושא ,כי אף אחד לא הכריח אותנו להיות חברים בוועדה הזאת.

דני נוה: הוועדה הזו היא ועדה שכל מי שהצטרף אליה, עשה זאת מתוך בחירה חופשית ומתוך מוטיביציה אישית.

דני נוה: לצערי הרב, זו לא ועדה שהיתה התכתשות יותר מדי גדולה בין חברי הכנסת להיות חברים בה, ואתם יותר שומעים את התכתשות חברי הכנסת להיות חברים בוועדת חוץ וביטחון ובוועדת הכספים וכדומה.

דני נוה: זה חבל, כי הוועדה הזו באמת מאוד חשובה בעיניי.

דני נוה: בסופו של דבר, היא חשובה לעתיד של כולנו פה.

דני נוה: אני חושב, שחשוב מאוד שתשימו את הדגש על נושא האלימות.

דני נוה: אלימות בקרב בני נוער ובין בני נוער.

דני נוה: החדשות הרעות שאנחנו שומעים יותר מדי בנושא הזה מאוד מדאיגות.

דני נוה: הרי כמו שאתם יודעים, אין לזה פיתרון קסם או שנלחץ פה באיזה שהוא כפתור סודי מתחת לשולחן והבעיה הזאת תעלם.

דני נוה: אבל שורת הפעולות שאתם נוקטים ושורת הפעולות שאנחנו צריכים לנקוט כחברי כנסת, צריכות להיעשות ביחד.

דני נוה: אגב, גם ועדת וילנאי עסקה בנושאים האלה.

דני נוה: אני חושב שהדברים האלה חשובים ושלצערנו הרב, יהיו צריכים להיות במוקד הפעילות המשותפת שלנו גם בשנה הקרובה.

דני נוה: אני חייב להודות שזו הפעם הראשונה שאני רואה את הטיוטה של הצעת חוק זכויות הצעירים, אז לא הייתי רוצה עדין להביע דעה מוחלטת לגבי נייר שעדין לא קראתי אותו.

דני נוה: אני משתדל להימנע מהתכונה הזאת.

דני נוה: אז כשלעצמו, אני חושב שעצם הגישה להגן טוב יותר על זכויות הצעירים במדינת ישראל נכונה.

דני נוה: האם הדבר מצריך חקיקה?

דני נוה: יכול להיות.

דני נוה: אני מבטיח לכם לקרוא את זה ברצינות רבה וגם להביע את דעתי לאחר מכן.

דני נוה: אם אהיה בעד הענין הזה, ודאי אשמח גם לסייע בקידום הענין.

דני נוה: אבל, אני קודם רוצה ללמוד את הצעת החוק הזאת ואז גם אוכל להביע את דעתי.

דני נוה: עוד הערה או שתיים קצרות, אני רוצה שתרגישו באמת, שהגישה לכנסת יותר קלה.

דני נוה: זאת אומרת, לא רק בענין הפיסי.

דני נוה: אתם יודעים איזה מאמץ חבר כנסת עושה כדי להיכנס לבנין הזה?

דני נוה: שנים של עבודה.

דני נוה: אז באמת חשוב שהגישה הפיסית תהיה יותר קלה ואפשר אולי לשפר אותה, אלא חשוב גם שהנגישות שלכם לחברי כנסת תהיה יותר קלה.

דני נוה: תראו בתמר, בי וביתר חברי הוועדה שקרובים לנושא, כתובת לכל דבר ולכל ענין.

תמר גוז'נסקי: תודה רבה.

תמר גוז'נסקי: מישהו מהאורחים שלנו רוצה לומר דבר מה?

אסתר לובוחינסקי: אני מברכת על נוכחותם של בני הנוער.

אסתר לובוחינסקי: בשנים האחרונות, מאז שאני רצה במסדרונות של הכנסת ויושבת בדיונים שקשורים בילדים, תמיד שאלתי איפה בני הנוער עצמם?

אסתר לובוחינסקי: יש לכם עוצמה עצומה.

אסתר לובוחינסקי: ישמעו אתכם יותר מאשר אותנו, הדור המבוגר יותר.

אסתר לובוחינסקי: תרימו את הקול שלכם.

אסתר לובוחינסקי: המועצה לילד החוסה עוסקת באוכלוסיה של ילדים ובני נוער מאוד חלשים.

אסתר לובוחינסקי: ילדים שלא יכולים לחיות בבית ומוציאים אותם מהבית.

אסתר לובוחינסקי: למעשה הם קורבנות לאלימות הכי קשה או שהם עצמם האלימים שמוציאים אותם מהחברה.

אסתר לובוחינסקי: דבר קשור בדבר.

אסתר לובוחינסקי: ילד שהתעללו בו, יתעלל.

אסתר לובוחינסקי: מדובר באוכלוסיה הכי חלשה.

אסתר לובוחינסקי: אין להם הורים שיכולים לבוא ולצעוק.

תמר גוז'נסקי: כמה כאלה ישנם?

אסתר לובוחינסקי: בפנימיות לילדים יש 8,000 ילדים.

אסתר לובוחינסקי: חלק מהם במשפחות אמנה.

אסתר לובוחינסקי: יש מספר גדול של ילדים גם בפנימיות של רשות חסות הנוער, שזה נוער עבריין, ומדובר בעוד כמה מאות.

אסתר לובוחינסקי: אבל, אנחנו, כמועצה לילד החוסה, לקחנו את התחום של הילדים, כאשר ביניהם גם ישנם כמה מאות בני נוער שבאמת לא יכולים לחזור הביתה, או שהרחוב היא הכתובת שלהם, לפעמים מוסדות לנוער עבריין או מוסדות של בתי חולים לחולי נפש, מכיוון שאין מספיק פנימיות מתאימות לאותם בני נוער.

אסתר לובוחינסקי: אני מניחה שבמועצת התלמידים אין ילדי פנימיות, נכון?

דוברים: יש דווקא.

אסתר לובוחינסקי: תלוי איזה פנימיות.

אסתר לובוחינסקי: אולי פנימיות של כפרי הנוער, פנימיות מקצועיות וכדומה.

אסתר לובוחינסקי: אני מדברת על האחרים, שביניהם יש בני נוער עם יכולת מצוינת, גם בהתבטאות וגם במלחמה.

אסתר לובוחינסקי: לפני כשנתיים, עשינו איזה תשדיר שירות שלא התאים להם והם באו והקימו קול זעקה.

אסתר לובוחינסקי: ביטלנו תשדיר שירות שקיבלנו בתרומה, מפני שזה פגע בהם באיזו שהיא דרך.

אסתר לובוחינסקי: אני מציעה, שתצרפו אל מועצת התלמידים בני נוער מפנימיות, אותם בני נוער שלא יכולים לחיות בבית.

אסתר לובוחינסקי: אנחנו קוראים להם חוסים, שהמדינה נותנת להם חסות והגנה.

אסתר לובוחינסקי: אנחנו יכולים להציע לכם מאילו פנימיות.

אסתר לובוחינסקי: אנחנו עובדים בכל הפנימיות.

אסתר לובוחינסקי: חשוב שתלמדו את הבעיות שלהם.

אסתר לובוחינסקי: אנחנו נלחמים על רשימה של זכויות ילדים בפנימיות.

אסתר לובוחינסקי: הם מקופחים יותר מכל ילד אחר, גם במערכת החינוך ובכל המערכות.

אסתר לובוחינסקי: בעיקר מפני שאין להם הורים שיכולים לבוא ולדפוק על השולחן ולהילחם על זכויותיהם.

אסתר לובוחינסקי: אני מציעה שתצרפו נציג כזה.

אסתר לובוחינסקי: נעמוד בקשר באמצעות תמר...

יעל ארמוני: אני מציעה שלירון, שהוא נציג ועדת נוער וקהילה יהיה איתם בקשר.

תמר גוז'נסקי: תחליפו טלפונים, ואנחנו כמובן גם נקיים דיון בוועדה במעמד נוער הפנימיות.

תמר גוז'נסקי: זה נושא נפרד.

תמר גוז'נסקי: תנאים שמובנים לכם כמובנים מאליהם ולא מובנים לילדי הפנימיות.

תמר גוז'נסקי: כולל מערכת החינוך שם, שהיא בעייתית מאוד ועניינים אחרים.

סוזי בן-ברוך: אומר את דבריי בקצרה, משום שיש לי נגישות מאוד קרובה לנציגי המועצות וגם לאנשים שלנו בשטח.

סוזי בן-ברוך: לברכה יאמר, שבשנה האחרונה חשנו שהם איתנו.

סוזי בן-ברוך: הנושא של בני הנוער, במיוחד אלימות בני נוער וסמים הם ממש איתנו.

סוזי בן-ברוך: להבדיל משנים קודמות, שלא כל כך זכינו לשיתוף פעולה.

סוזי בן-ברוך: תבורכו.

תמר גוז'נסקי: במשטרה עצמה יש איזו שהיא מסגרת שמקיימת דיונים שוטפים?

סוזי בן-ברוך: "מצילה" הוא גוף שנמצא בתוך המועצה הציבורית לצמצום אלימות בתוך המשרד לביטחון פנים.

סוזי בן-ברוך: היינו בקשר הדוק והיושב ראש התחלף.

סוזי בן-ברוך: עכשיו מחכים ליושב ראש החדש.

סוזי בן-ברוך: גברת הדרה רוזנבלום בקשר עם "מצילה" ואני מקווה שבקרוב יתמנה יושב ראש חדש.

סוזי בן-ברוך: מדור נוער צמוד ל"מצילה".

סוזי בן-ברוך: בשנה שעברה הם הכריזו על שנת אלימות בני נוער ופעלנו יחד איתם.

סוזי בן-ברוך: הם גם עשו תערוכות, תחרויות שירים ופלקטים.

סוזי בן-ברוך: עשינו איתם את הכנסים הארציים שהיו, ולאחרון שבהם היו הדים די נרחבים בבת-ים.

סוזי בן-ברוך: אז הכרזנו כמשטרה, על שיתוף פעולה עם כל הגורמים הטיפוליים בנושא נוער.

תמר גוז'נסקי: לא הצלחתי להבין איפה השיתוף של הנוער בכל הפעולות של "מצילה".

הדרה רוזנבלום: בכל רשות קם גוף של "מצילה".

הדרה רוזנבלום: הם חרטו על עצמם, שלא יכול להיות שהגוף הזה יהיה בלי נציגות של בני נוער.

ניב אסף: אפשר לתת באותו יום עוד דחיפה לנושא שעלה בבית הנשיא, לגבי ועדות משותפות של כל הגורמים מהקהילה ברשויות המקומיות, לענין של הטיפול באלימות.

ניב אסף: במסגרת האירוע, אפשר לתת לזה עוד דחיפה ברשויות המקומיות.

סוזי בן-ברוך: במחוז הדרומי זה כבר קיים.

סוזי בן-ברוך: התחלנו בתהליך נסיוני שכבר עובד כשישה חודשים ומאוד מצליח.

סוזי בן-ברוך: מאחר ויש קרוב לעשרים גורמים טיפוליים, הן מכוח חוקי הנוער והן מכוח גורמים וולונטרים אחרים, עשרים גורמים שקצין נוער צריך לחבור איתם, ביקשנו מראשי המועצות וראשי הערים לקחת על עצמם את האחריות ולאחד את כל הגורמים האלה תחת כותרות, תחת נושאים.

סוזי בן-ברוך: למשל, ועדת היגוי לנושא אלימות בני נוער, ועדת היגוי לנושא נשירת תלמידים, ועדת היגוי לנושא סמים וכולי.

סוזי בן-ברוך: כאשר לכל ועדה כזאת יש נציג ממועצת התלמידים.

סוזי בן-ברוך: הדוגמא הטובה ביותר היא מבאר-שבע ועד אופקים.

סוזי בן-ברוך: הרשות עובדת יפה, ועכשיו אנחנו מיישמים את זה כמעט בכל המקומות בארץ.

דני נוה: זה דבר חשוב מאוד.

דני נוה: שלח לי מכתב חבר מועצת עיר מאחד המקומות בארץ, שתהיה הצעת חוק שנעביר כאן, בכנסת, שבכל רשות מקומית תהיה חייבת להיות ועדה סטטוטורית של מועצת עיר.

דני נוה: זו ועדה שעוסקת בנושאי נוער.

דני נוה: אני חושב שהדבר הזה הוא נכון וחשוב ויכול להיות שזה אחד הדברים שגם אנחנו, כאן בכנסת, יכולים לקדם אותו.

דני נוה: כי הפעילות שאת מזכירה היא מאוד מבורכת, אבל, בטח נאבקת בשיניים בכל רשות מקומית.

סוזי בן-ברוך: נכון, אבל יש היום יותר מודעות ויש יותר הענות של ראשי ערים וראשי מועצות שלוקחים את זה על עצמם.

סוזי בן-ברוך: זה מה שרצינו כל הזמן, שהמועצה עצמה תיקח את זה על עצמה, כשיושב ראש המועצה יושב בראש הוועדות האלה.

סוזי בן-ברוך: זה עובד ממש יפה.

הדרה רוזנבלום: היתה ועדה באשדוד יחד עם השילטון המקומי, יחד עם מר עדי אלדר ועם כל מיני אנשים ממשרד החינוך.

הדרה רוזנבלום: הרעיון היה שבאמת בכל רשות, ולא משנה גודלה, תקום איזו שהיא מועצה עירונית כזאת, שתהיה בשיתוף פעולה עם צוות ההיגוי של העיר.

הדרה רוזנבלום: בעקבות השנה האחרונה בכלל, יש כיום כ15- ערים, שראשי המועצה לקחו נציג מהמועצה או את יושב ראש המועצה או סגנו כיועץ נוער.

הדרה רוזנבלום: ואז, כל דבר שעולה בנושא אם זה אלימות, אם זה חינוך, אם זה שעות פנאי או דברים שקשורים לבני הנוער...

דני נוה: מאוד חשוב שזה פועל באופן וולונטרי.

דני נוה: את הקריירה הציבורית שלי התחלתי כיושב ראש מועצת הנוער של ירושלים, לפני יותר מעשרים שנה.

דני נוה: אני מניח שזה בגדול לא השתנה ואני זוכר שההצלחה שלנו במידה גדולה מאוד היתה תלויה ברוחב ליבה של הרשות המקומית, במודעות ובנכונות.

דני נוה: ואם אנחנו, כמחוקק לצורך הענין הזה, נוכל בעצם לתת משענת סטטוטורית, אני חושב שעם המסד הזה תבוא גם הנכונות והרצון הטוב וזה רק יהיה לטובתנו.

לירון ספרד: אני רוצה להוסיף על מה שאמרה הדרה, שבאותה ועדה ארצית נחתמה אמנה בשיתוף פעולה בין מרכז השילטון המקומי לבין מועצת תלמידים ונוער.

לירון ספרד: זה התחיל להיות מיושם וב2- בספטמבר, התקיים בבית הנשיא כנס משותף של ראשי ערים והשתתפו בו גם שר החינוך, שר המדע מתן וילנאי , עדי אלדר וראומה ויצמן.

לירון ספרד: הם חידשו את האמנה וחתמו עליה.

תמר גוז'נסקי: אם אין יותר הערות, אני רוצה לומר כמה דברים לסיכום: אני חושבת, שיש התחלות חשובות של שיתוף נוער, אבל אני רוצה שלא תשלו את עצמכם, אתם עדין רחוקים מאוד ממוקדי ההחלטות.

תמר גוז'נסקי: שלא תהיו מרוצים מדי ממה שהישגתם.

תמר גוז'נסקי: זה חשוב שעשיתם דברים וזה חשוב שישנן מועצות נוער בוועדות של העיריה ועוד כמה דברים.

תמר גוז'נסקי: אני לא מזלזלת בזה.

תמר גוז'נסקי: אני חושבת שאנחנו צריכים להציב לפנינו מטרה יותר גבוהה מאשר הרמה הזו של שיתוף - הישג הפעולה.

תמר גוז'נסקי: זו רמה שבעצם תביא לכך שאי אפשר יהיה לקבל החלטות שנוגעות לנוער בלי לשמוע את דעתו של הנוער.

תמר גוז'נסקי: זו הכרזה מאוד כללית, אבל אם למשל דנים בתכנית בינוי ערים באיזה שהוא מקום, ושואלים אם צריך שבילים לאופניים או לא, אם צריך פארק כזה או גן כזה וכל מיני שאלות חשובות מאוד, שקובעות את מראה העיר לעשרות שנים ולא ליום אחד.

תמר גוז'נסקי: האם בכלל מובאת בחשבון דעתם של בני הנוער?

תמר גוז'נסקי: מה הם רוצים, מה שטוב להם, מה שרע להם, מה שמרגיז אותם, מה שמפריע להם וכולי?

תמר גוז'נסקי: זו רק דוגמא אחת.

תמר גוז'נסקי: אני יכולה להביא עוד הרבה דוגמאות בהרבה תחומים.

תמר גוז'נסקי: זאת אומרת, המטרה שלנו צריכה להיות להפוך את השתתפות הנוער מהשתתפות פאסיבית של מקבלי הודעות והזמנות.

תמר גוז'נסקי: למרות שזכות הבחירה לפרלמנט נשארה בגיל 18, זכות הבחירה לעיריות ירדה.

תמר גוז'נסקי: יש מקומות שאפשר לבחור בגיל 17 ובגיל 16 וכולי.

תמר גוז'נסקי: ההנחה היא, שברמה הזאת, המקומית, אתה לא מוכרח להיות בן 18.

תמר גוז'נסקי: אתה יכול להיות גם בן 16 ולבחור נציג ולהשתתף וכולי.

תמר גוז'נסקי: אבל, כל זה נובע מאיזו שהיא גישה מאוד בסיסית שאומרת: יש לכם זכות וחובה להשתתף בקבלת החלטות, בעיצוב התפתחות וכל מיני דברים כאלה.

תמר גוז'נסקי: לכן, אני חושבת שעל בסיס על מה שהושג, ואני מברכת את כל מי שעבד בעבר, ומי שעשה דברים עד עכשיו, אנחנו לא מתחילים מאפס וזה טוב.

תמר גוז'נסקי: יש מוסדות ואירגונים וכל הדברים האלה, אבל אני חושבת שאנחנו, ברוח האמנה הבינלאומית, רוצים להציב מטרה יותר גבוהה.

תמר גוז'נסקי: זאת אומרת, זה לא מספיק שתהיו באיזה מקום אלא חייבים להתייחס ברצינות לדברים שלכם.

תמר גוז'נסקי: למה אני מתכוונת?

תמר גוז'נסקי: נניח שאתם מציעים איזו שהיא הצעה בתחום תכנית בנין ערים ולא מקבלים את ההצעה שלכם.

תמר גוז'נסקי: אז שלא יקבלו אבל עם הנמקה.

תמר גוז'נסקי: שלא "ינפנפו" את זה.

תמר גוז'נסקי: שמישהו יסביר, שמישהו יתווכח, שמישהו ינהל דיון בנושא הזה.

תמר גוז'נסקי: לזה אני מתכוונת לקחת ברצינות.

תמר גוז'נסקי: ולא שתהיה לכם הרגשה שאמרתם את שלכם ועכשיו הגדולים ישבו ויקבלו החלטות.

תמר גוז'נסקי: דבר נוסף שרציתי לומר, אני שמחה תמיד לשמוע שאתם שואפים ומשתדלים לייצג את כל בני הנוער, אבל הדבר הזה צריך לבוא לידי ביטוי מעשי וצריך לחשוב במהלך השנה, איך נוכל לקיים דיון על קבוצות מסוימות בקרב בני הנוער, שמצבן מסיבה זו או אחרת דורש את הדיון המיוחד.

תמר גוז'נסקי: חוץ מדיונים כלליים על דמוקרטיה בית ספרית או על כן/לא עישון בבית הספר ועוד כל מיני נושאים שמעניינים את בני הנוער.

תמר גוז'נסקי: אסתר הביאה פה את הדוגמא של תלמידי פנימיות המצוקה או פנימיות החסות.

תמר גוז'נסקי: ישנו הנוער שעובד ולא לומד.

תמר גוז'נסקי: ישנו נוער שלא עובד ולא לומד.

תמר גוז'נסקי: ישנם בני נוער שגרים באזורים מסוימים שיש בהם יותר בעיות.

תמר גוז'נסקי: יש נוער ערבי וכולי.

תמר גוז'נסקי: לכן, אני חושבת שאנחנו צריכים להשתדל מאוד לא לשכוח אותם במהלך ההתקדמות שלנו בדיונים.

תמר גוז'נסקי: לא נשכח גם שבדרך כלל גם יש להם פחות פיתחון פה מאלף סיבות, אבל יש להם פחות פיתחון פה ופחות השפעה על מה שקורה.

תמר גוז'נסקי: לכן אני מקבלת את הקריאה של אסתר ואני בעד נימוס והליכות, אבל אפשר גם להגיד בנימוס דברים מאוד חריפים.

תמר גוז'נסקי: מה אני רוצה להציע?

תמר גוז'נסקי: שיהיה בינינו קו פתוח ורעיונות שצצים אצלכם ורעיונות שצצים פה.

תמר גוז'נסקי: כמו כן, אתם תוזמנו באופן שוטף לכל הישיבות של הוועדה הזאת, כדי לשבת ליד השולחן ולא כצופים.

תמר גוז'נסקי: אתם תצטרכו להחליט בכל פעם אם אתם שולחים נציג אחד שניים או שלושה, כי גם אי אפשר להפסיד יותר מדי לימודים, וודאי שיש גם בעיות אחרות.

תמר גוז'נסקי: אפרופו לימודים, במקסיקו עשו משאל אצל ילדים ובני נוער ושאלו אותם מה הם הדברים הכי חשובים מבחינת הזכויות שיש באמנה הבינלאומית.

תמר גוז'נסקי: יש שם רשימת זכויות.

תמר גוז'נסקי: ביקשו לדרג אותם מאחד עד עשר.

תמר גוז'נסקי: רוב הילדים אמרו שהדבר הכי חשוב זה לימודים.

תמר גוז'נסקי: 4 מיליון ילדים ענו על השאלון הזה.

תמר גוז'נסקי: כמובן שזו מדינה שבה ללמוד זה הישג גדול שילד משיג.

תמר גוז'נסקי: למה אני אומרת את זה?

תמר גוז'נסקי: כי הרבה פעמים לנו, המבוגרים, יש ראייה כזאת שהילד לא רוצה ללכת לבית הספר בבוקר או משהו כזה, אז הוא עצלן.

תמר גוז'נסקי: אבל בגדול, אני חושבת שילדים מאוד מודעים לזה שלימודים זה דבר חשוב.

תמר גוז'נסקי: אתם תצטרכו להחליט מי בא ואיך באיזו שהיא הידברות או איזו שהיא רוטציה בינכם.

תמר גוז'נסקי: דבר נוסף, בקשר להצעה לסדר אישורי כניסה שעליהם דיבר אברהם: אישורי כניסה קבועים לכנסת זה קריעת ים סוף.

תמר גוז'נסקי: כל אחד מאיתנו יודע, שעד שהעוזר הפרלמנטרי מקבל אישור כניסה קבוע, זה צריך לעבור מיליון בדיקות.

תמר גוז'נסקי: אבל, אני חושבת שאפשר להקל.

תמר גוז'נסקי: אם למשל נקבל את הרשימה של החברים שבדרך כלל יגיעו לפה עם מספרי תעודות הזהות שלהם, אז אפשר יהיה לסדר אישורים ומבחינה טכנית זה יהיה יותר קל.

אברהם אייזן: אולי כדאי גם שיהיה דף קשר.

אברהם אייזן: יש דף קשר של המשרדים של כל חברי הכנסת לפי הסיעות, אולי גם את זה אפשר יהיה לשלוח לנציגים.

דני נוה: אני מציע שקודם כל יהיה לחברים פה את דף הטלפונים של חברי הוועדה הזאת.

תמר גוז'נסקי: בבקשה.

תמר גוז'נסקי: אני אבקש מבת-שבע, כמובן שאפשר.

תמר גוז'נסקי: אבל, אני חושבת שאישור כניסה קבוע אנחנו לא יכולים לסדר.

תמר גוז'נסקי: ניתן לעשות זאת בדרך יותר קלה, אם כל השמות וכל מספרי הזהות נמצאים.

תמר גוז'נסקי: מספיק שאומרים את השם ואוטומטית המחשב ידפיס את כל הפרטים וזה יהיה יותר קל.

תמר גוז'נסקי: עוד כמה נושאים: לגבי חוק יסוד, תספרו לנו כשתגיעו לאיזה שהוא שלב יותר חשוב בנושא הזה.

תמר גוז'נסקי: לגבי הנושא של האירוע עצמו שעומד להתקיים ב9- בנובמבר, יושבת פה איתנו עדי, שהיא עוזרת לשדולה למען הילד וקשורה עם המועצה הלאומית לשלום הילד וכולי.

תמר גוז'נסקי: ביקשתי את עזרתה בנושא של השאלות והדיאלוג שצריך להיות.

תמר גוז'נסקי: אני מציעה שעדי ויעל תקבענה ביניהן אחר כך איך להיפגש וגם איך להרחיב ולגוון את ההרכב של בני הנוער השואלים, כדי שיהיה מקסימום מגוון.

תמר גוז'נסקי: בינתיים, תחשבו כמובן על נושאים שאתם חושבים שהם נושאים נוקבים, חשובים, שמרגיזים אתכם במיוחד בתחומים כאלה ואחרים.

תמר גוז'נסקי: אתם יכולים להביא כל מיני רעיונות על הופעות שיש לכם כבר או אם אתם חושבים שאפשר לפנות למישהו.

תמר גוז'נסקי: ישנם בתי ספר לאומנויות וכולי ששם יותר קל למצוא כאלה, אבל אני מניחה שיש גם במקומות שהם לאו דווקא רשומים כנוער שוחר אמנות והם סתם יודעים לשיר ואולי כותבים שירים וכולי.

תמר גוז'נסקי: ייקח לנו זמן להכין את האירוע הזה, וגם לכם.

תמר גוז'נסקי: אני לא יודעת אם אתם מכינים משהו בבתי הספר לעשור לאמנה, אבל אולי כפי שיעל אמרה, אני מציעה לראות בזה אירוע פותח, שלאחריו יבואו עוד הרבה מאוד פגישות וישיבות שקשורות בזכויות הילדים לפי האמנה, ומיושמות בישראל.

תמר גוז'נסקי: יש לי כבר כמה רעיונות, אבל אני אגבש אותם אחר כך, כי אני חושבת שכל גוף ציבורי בארץ, לא רק משרד ממשלתי, צריך לבוא ולספר לנו מה הוא חושב לעשות ואיך הוא יעזור ליישם את האמנה לזכויות הילד.

תמר גוז'נסקי: האמנה הזאת זה לא רק עניין של הממשלה.

תמר גוז'נסקי: הממשלה חתמה על כך בשנת 1991.

תמר גוז'נסקי: זה לא רק ענין של הממשלה.

תמר גוז'נסקי: החברה הישאלית לקחה על עצמה התחייבות ולכן היא נוגעת להרבה מאוד גופים בארץ, שיועילו בטובם לשבת איתנו ולדון איך הם מבינים את היישום הזה.

תמר גוז'נסקי: אביא רק דוגמא את כדי להבהיר למה אני מתכנוונת: אני חושבת שצריך לעשות פגישה עם ארגון המפרסמים.

תמר גוז'נסקי: איך פונים לנוער, איך מנצלים נוער.

תמר גוז'נסקי: אתם יודעים איך מנצלים אתכם בפירסום?

תמר גוז'נסקי: אתם יודעים שהמפרסמים הגיעו למסקנה שבני נוער זה הקהל הכי טוב ושאפשר לנצל אותו בפירסום?

תמר גוז'נסקי: אפשר למכור לו כמעט כל דבר וכולי.

תמר גוז'נסקי: אני רק מביאה זאת כדוגמה.

תמר גוז'נסקי: מדובר במערכות שלמות שעוסקות בכם בין כאובייקטים שפונים אליכם או בדרך אחרת.

תמר גוז'נסקי: אני חושבת שכל גוף כזה צריך לדעת שאתם לא רק מישהו שחושבים עליו כי רוצים למכור לו משהו, אלא גם מישהו שיש לו דעה ודעתכם צריכה להיחשב.

תמר גוז'נסקי: בתחום זכויות נשים, נעשתה פה דרך הרבה יותר ארוכה, בגלל נסיבות היסטוריות.

תמר גוז'נסקי: היום כבר יותר מבינים, אבל יש עוד הרבה עבודה לעשות.

תמר גוז'נסקי: בתחום זכויות ילדים ונוער, זה רחוק מאוד.

תמר גוז'נסקי: זאת אומרת, לשאול אתכם אם אתם אוהבים משהו או נפגעים ממשהו או מרגיז אתכם משהו וכולי.

תמר גוז'נסקי: צריך יהיה גם לחשוב את מי אנחנו מזמינים, באיזה רוחב של משתתפים, גם לאירוע ב11:00- בבוקר וגם ליציע ב16:00-.

תמר גוז'נסקי: אני מציעה לעשות איזה שהוא תכנון אסטרטגי, שאני יודעת שהוא מאוד לא פשוט, אבל צריך לחשוב על כך.

תמר גוז'נסקי: כי היציע הרבה יותר גדול מאשר האולם.

תמר גוז'נסקי: אז אם מראש נשריין את היציע לבני נוער למשל, צריך לחשוב מי יהיו בני הנוער שיגיעו.

תמר גוז'נסקי: פשוט צריך לשריין את היציע לבני נוער באותו יום.

תמר גוז'נסקי: לעומת זאת, בבוקר המספר קצת ישתנה.

תמר גוז'נסקי: אם יש לכם רעיונות לתערוכות ציורים, צילומים או משהו כזה שאפשר לפזר בכנסת, כדי שביום הזה כל מי שיכנס לכנסת, הוא ידע שזה יום של ילדים ונוער.

תמר גוז'נסקי: איפה שהוא לא יסתובב, יהיה משהו לילדים ונוער.

תמר גוז'נסקי: האירוע בבוקר הוא דיון באולם.

תמר גוז'נסקי: אחרי הצהרים זו ישיבת מליאה של הכנסת.

תמר גוז'נסקי: ..

רחל בן-יעקב: אולי אפשר לאחר טיפה את הבוקר כי זה יום מאוד ארוך?

תמר גוז'נסקי: אלה בעיות לוגיסטיקה ואתם צריכים גם לאכול וכולי.

תמר גוז'נסקי: ניתן לכם לטייל בגינת הכנסת.

תמר גוז'נסקי: את צודקת, אבל יש שיקולים אירגוניים אחרים שקשורים באיך עובד האולם וכל מיני דברים.

תמר גוז'נסקי: אי אפשר היה להתחיל יותר מאוחר מ11:00-.

תמר גוז'נסקי: אבל, יכול להיות שאלה לא מוכרחים להיות אותם אנשים ב11:00- וב12:00-.

תמר גוז'נסקי: אני מציעה לבדוק את הנושא הזה.

דוברת: על מה יהיה הדיון בכנסת?

תמר גוז'נסקי: עשור לאמנה.

תמר גוז'נסקי: גם הדיון בבוקר ידון בעשור לאמנה.

יעל ארמוני: אנחנו יכולים לבקש שהדיון יהיה מימוש האמנה ולא האמנה עצמה?

תמר גוז'נסקי: היושב ראש יפתח את המליאה ואני או מישהו אחר יאמר את דברו ואחר כך יקבלו לפי סיעות רשות דיבור.

תמר גוז'נסקי: אנחנו לא יכולים להגיד לחברי הכנסת על מה לדבר.

תמר גוז'נסקי: אבל, אתם יכולים לקראת הדיון הזה לפנות לכל הסיעות בבית, לשלוח מכתב בשם מועצת התלמידים, שאתם יודעים שיהיה דיון ביום הזה והזה ואתם מבקשים שהם יתייחסו לנושאים מסויימים שמעניינים אתכם.

תמר גוז'נסקי: אני מניחה שהדיון יהיה סיעתי.

תמר גוז'נסקי: מי יענה, אני לא יודעת.

תמר גוז'נסקי: אני מניחה שישלחו שר או שרים לענות.

תמר גוז'נסקי: הממשלה תבחר איזה שר ידבר וכולי.

תמר גוז'נסקי: השליטה שלנו בתור ועדה שם היא אפסית.

תמר גוז'נסקי: זו מליאה ואנחנו לא יכולים להגיד מה יקרה שם בנושא הזה.

תמר גוז'נסקי: אבל, זה מחייב את כל סיעות הבית להגיד משהו בנושא הזה.

תמר גוז'נסקי: להביע עמדה בנושא הזה או להתייחס ולעשות יותר דברים.

תמר גוז'נסקי: לכן, הדברים האלה יכולים לעזור לנו לארגן את האירוע.

איילת זנדל: אני רוצה להתייחס לענין בנושא הפירסומות, כי זה נושא שאני מתעסקת בו.

תמר גוז'נסקי: אנחנו נקיים דיון ארוך ומייגע בנושא הזה.

איילת זנדל: רציתי לציין, שיש תיקון לחוק עבודת הנוער בכל הנושא של השתתפות ילדים בפירסומות.

תמר גוז'נסקי: מדובר על ילדים שמצטלמים.

איילת זנדל: העסקה של ילדים מתחת לגיל 15 מוגבלת בהיתרים.

איילת זנדל: בהיתרים שאנחנו נותנים אנחנו מבקשים את ההתייחסות של כל ילד, אם הוא מעוניין או לא להשתתף במופע.

איילת זנדל: כל ילד מעל גיל 6.

איילת זנדל: אנחנו קובעים גם כל מיני תנאים כדי להגן על הילד כולל תכנים.

איילת זנדל: אם אתם רואים ילדים מתחת לגיל שנה בפירסומת, או שזו פירסומת שצולמה בחוץ לארץ או פירסומת ישנה.

איילת זנדל: אני אומרת לכם את הדברים באחריות.

תמר גוז'נסקי: יפה.

תמר גוז'נסקי: תודה על ההערה.

תמר גוז'נסקי: אם אין יותר שאלות, אז יש לנו המון עבודה.

תמר גוז'נסקי: תעדכנו אותנו.

תמר גוז'נסקי: אני מודה לכולם על ההשתתפות.

תמר גוז'נסקי: בשבוע הבא יש לנו ישיבה מקדימה של חבר הכנסת דני נווה בנושא רשות.

דני נוה: הקמת רשות ממלכתית בישראל להגנת הילד.

תמר גוז'נסקי: אתם תקבלו כמובן הזמנות.

תמר גוז'נסקי: אני מודה לכולם.

תמר גוז'נסקי: הישיבה נעולה.